Mina olen seda saadet alati vaadanud. See tähendab  sellest hetkest, kui soome teleka pilt oli veel udupilt. Siis oli see saade veel selline, kus ilusad lauljad laulsid. Päris lauljad, kes laulda ka oskasid, orkestri saatel. Peeter Saul kribis siis öösel oma orkestrile partituuri, et Heli järgmisel päeval saaks võidulaulu eesti keeli sisse laulda. Ühesõnaga, kaua aega oli see üks igavesti vahva saade. Ja olgem ausad, kui Eesti ükskord peole jõudis, oli see pidu, millest mina räägin, juba lõppenud. Aga ega saade selle pärast ära lõppenud ja tore on.